google/wiki40b huggingface dataset:
Naturteologi

Naturteologi var en fillosofisk og tidlig vitenskapelig retning på 1700- og tidlig 1800-tall, og var særlig utbredt i Storbritannia. Ideen bak var at man gjennom studier av Guds skaperverk (naturen) kunne tilegne seg kunnskap og forståelse av Gud selv. Naturteologer som William Paley, William Harvey, Jan Swammerdam og John Ray la mye av det teoretiske grunnlaget for en vitenskapelig forståelse av naturen slik den senere ble formulert av geologen Lyell og særlig Darwin på midten av 1800-tallet.
Uburen

Navnets opprinnelse

Torkell Mauland nevner dette fjellet i Kap. VI. i «Folkeminne fraa Rogaland» (1928), som omhandler folketroen om utburden.
Han sier at «Paa Forsand er eit stupbratt høgt fjell som vert kalla Uburen; men nokor segn um det veit eg ikkje at eg hev høyrt. – Lenger nord – i minsto nordanfyr Talgje – er namnet jamnast utbor eller utburd; det leider tanken paa ein ting som er "boren ut"». Han forbinder altså fjellets navn med benevningen «utburd», som i gammel tid var de barnene som ble «båret ut», når omstendighetene ikke tillot at de fikk vokse opp.

Bruk av navnet Uburen

Uburen er også navnet på en musikk gruppe innen sjangrene viking- og black metal.
Fylkesvei 6556

Fylkesvei 6556 (Fv6556) i Trøndelag går mellom Brubakken og Enodden i Midtre Gauldal kommune. Veien er 19,1 km lang.
Før Trøndelag fylke ble opprettet 1. januar 2018 hadde veien betegnelsen Fylkesvei 622 (Sør-Trøndelag).
Stockton and Darlington Railway

Stockton og Darlington Railway var et jernbaneselskap som opererte i Nordøst-England fra 1825 til 1863. Det var verdens første offentlige jernbane med damplokomotiver. Den første jernbanelinjen knyttet kullgruvene nær Shildon ved Stockton-on-Tees og Darlington, og ble offisielt åpnet 27. september 1825. Trsnsport av kull for utskipning med skip ble raskt en lukrativ virksomhet, og linjen ble snart utvidet til en ny havn  i Middlesbrough. Kullvognene ble trukket av damplokomotiver fra starten, mens passasjevognene ble trukket av hester. Først i 1833 ble det introdusert pasasjertog trukket av damplokomotiver.
Stockton og Darlington Railway var involvert i bygningen av East Coast Main Line mellom York og Darlington, men hovedutvidelsen var på Middlesbrough Docks og vestover mot Weardale og øst til Redcar. Jernbaneselskapet fikk svært alvorlige økonomiske problemer i slutten av 1840-årene, og ble nesten overtatt av York, Newcastle og Berwick Railway. Imidlertid ble det oppdaget jernmalm i Cleveland noe som ga økte inntekter slik at selskapet kunne nedbetale  gjeld. I begynnelsen av 1860-årene tok selskapet over jernbaner som krysset fjellkjeden Penninene for å bli med på West Coast Main Line på Tebay og Clifton, nær Penrith.
Selskapet ble overtatt av North Eastern Railway i 1863 noe som betydde en overføring av 320 km jernbanespor og rundt 160 lokomotiver. Åpningen av Stockton og Darlington Railway ble sett på som et bevis på jernbanens effektivitet og årsdagen ble feiret i 1875, 1925 og 1975. Store deler av den opprinnelige ruten er nå betjent av Tees Valley Line.
Aftenbønn

Aftenbønn eller kveldsbønn er et rituale som praktiseres av både kristne og ikke-kristne, i barnefamilier og av kristne voksne. Aftenbønnen kan utgjøre de første abstrakte ord et barn lærer å skjelne fra hverandre, idet bønnen vanligvis leses med en fast ordlyd.
I norge bad ca 40% aftenbønn i 2013, mens 30% aldri bad aftenbønn.

Jødedom

Ortodokse jødiske menn er forpliktet til å be tre daglige bønner, til fastsatte tider: morgenbønnen (shaharit), ettermiddagsbønnen (minha) og aftenbønnen (ma´ariv).

Islam

Muslimer skal be fem ganger om dagen, blant dem en bønn ved solnedgang og en kveldsbønn.

Kristendom

Tidebønner er en urkristen tradisjon, med tidspunkter fastsatt av pave Pius 5 i 1568.
Martin Luther skrev i sin lille katekisme:
 Om kvelden når du går til sengs, skal du velsigne deg med det hellige korsets tegn og si:
I Faderens og Sønnens og Den Hellige Ånds navn. Amen.
Så skal du si frem trosbekjennelsen og Fadervår mens du kneler eller står. Hvis du vil, kan du også be denne lille bønnen:
«Jeg takker deg, min himmelske Far, ved Jesus Kristus, din kjære Sønn, fordi du nådig har bevart meg i dag. Og ber deg at du må tilgi alle mine synder og all urett jeg har gjort, – og at du nådig må bevare meg i natt. For jeg overgir meg med legeme og sjel og alt i dine hender. Jeg ber om at din hellige engel må være med meg, så den onde fiende ikke får makt over meg. Amen».

Gå så straks og glad til å sove.
Harstadåsen

Harstadåsen er en ås og et boligområde i Harstad vest for sentrum. Boligområdet ligger i en skråning opp mot åsens høyeste del som ikke er bebygd.
Boligområdet grenser mot boligområdene Skaret i sør, Eineberget i retning bysentrum samt Parken med fotballstadion og idrettshaller lenger nord. På vestsiden av åsen ligger boligområdet Blåbærhaugen.
Nordagutu stasjon

Utsmykning

En skulptur av Myllarguten står oppsatt på stasjonsområdet. Monumentet er utført av billedhuggeren Hans Holmen, og ble ferdigstilt i 1940.
Dictynidae

Utseende

Små (1,5 – 7 mm), kraftige edderkopper. De åtte øynene danner to tverr-rader. Forkroppen har ofte flere lengdestriper av lyse hår, men disse slites lett av. Bakkroppen er oval, gjerne med påfallende fargemønstre. Beina er forholdsvis korte. Disse edderkoppen har et calamistrum (tett kan av korte børster) på det ytterste leddet på bakbeina, og et cribellum (silplate) foran spinnvortene på bakkroppen.

Levevis

Dictyna-artene spinner nett av fine silketråder rundt tørre plantestilker og lyng. Dette er såkalt cribellat silke som består av særlig fine, krusete tråder. Dette spinnet blir forsterket dag for dag og blir etter hvert ganske tett. Hannen leter seg fram til hunnens nett, de to bor sammen i flere uker etter parringen inntil hannen gjerne dør og blir spist av hunnen. Andre arter i familien finnes gjerne under steiner.

Utbredelse

Familien er utbredt i alle verdensdeler, men mangler kanskje i deler av Afrika.
Norges Fekteforbund

Norges Fekteforbund ble etablert i 1911, fem år efter man hadde dannet Oslo Fekteklub. Det var eneste nordiske forbund blant de ni som i 1913 dannet det internasjonale forbundet.
Cosmiomorpha nigripedis

Utseende

En middelsstor (), brunlig gullbasse uten metallisk glans. Hannene mangler horn men har forlengede bein, særlig forbeina er påfallende lange. Pronotum er svart med bredt rødlige sidekanter. Dekkvingene har to opphøyde lengderibber.

Utbredelse

Arten er utbredt i Kina.
Klorpromazin

Klorpromazin (markedsført som Largactil,  Thorazine,  Megaphen eller Hibanil, alt etter land) er et legemiddel innen gruppen neuroleptika, det vil si et legemiddel som demper psykotiske symptomer ved for eksempel schizofreni. Klorpromazins lindrende virkning på psykoser ble oppdaget i 1950-årene, og var det første legemiddelet som var identifisert for å ha slike egenskaper.
Preparatet forsterker effekten av analgetikum.
Klorpromazin har den kjemiske formel C₁₇H₁₉ClN₂S.
Klorpromazin ble registrert i 1955. Det offisielle oppdagelsesår bruker å oppgis til 1952. I slutten av 1940- og begynnelsen av 1950-tallet var andre fentiaziner - fremst Lergigan - blitt begynt å bli tatt i bruk som beroligende og antiallergiske medisiner.
Klorpromazin var i salg i Norge under navnen Largactil frem til 2007 hvor det ble avregistrert. Det er fortsatt tilgjengelig på spesiell søknad (registeringsfritak).
Andreas Wahl

Bakgrunn

Andreas Solberg Wahl ble født i Bremen i Tyskland og vokste opp i Tønsberg, faren var ingeniør og moren barnelege.
Wahl skrev mastergradsoppgaven sin på institutt for fysikk ved Norges teknisk-naturvitenskapelige universitet (NTNU) om et realfagsdidaktisk emne med oppgaven Kan du velge fysikk uten å vite hva det er? En undersøkelse av fysikkens posisjon i naturfaget. I 2008 begynte Wahl å publisere videobloggen/artikkelserien «Reale triks» i dagbladet.no, en serie som etter to år omfattet 51 episoder.
I 2010 utga han eksperimentboka Nært,-sært,-spektakulært : 63 naturfaglige triks og eksperimenter. Siden har han gitt ut “Fysikkmagi” på Kagge forlag, og spørrebøkene “Hvorfor smelter ost men ikke skinke?” og “Hvofor lukker vi øynene når vi nyser?” på Vigmostad&Bjørke forlag. Wahl har også skrevet naturfagverket “Nova” for ungdomstrinnet sammen med biolog Erik Steineger.
I 2010 og 2011 deltok Wahl i det populærvitenskapelige underholdningsprogramet Lyngbø og Hærlands Big Bang i ekspertpanelet og representerete fysikkfaget. I 2012, 2014 og 2016 var Wahl programleder for underholdningsprogramserien Folkeopplysningen på NRK1, som omhandlet saklig, men skeptisk og populærvitenskapelig forskning på ulike temaer. Fra september 2018 ble fjerde sesong av Folkeopplysningen sendt.
Wahl er også programskaper og programleder for Med livet som innsats på NRK1. Programformatet har siden blitt solgt til utlandet og har per 2017 blitt produsert i dansk og australsk versjon.
Både Folkeopplysningen og Med livet som innsats har vunnet Gullruten for beste livsstilsprogram, i henholdsvis 2015 og 2016.
Wahl mottok i 2014 Mensa Norges pris for sitt arbeide med å opplyse folket og skape interesse og nysgjerrighet for realfagene.
Wahl turnerer med de populærvitenskapelige foredragene «”Energisk - et vitenshow”», «Universet på 42 minutter» og «Vi er alle stjernestøv» og har hatt flere hundre fremføringer av disse. I 2016 og 2017 turnerte han landet med forestillingen Elektrisk.
Brachyale

Levevis

Disse billene har larver som lever i død ved.

Utbredelse

Slekten er utbredt i Vest-Malaysia.
Xiaodao Lun

Xiaodao Lun (forenklet kinesisk: 笑道论; tradisjonell kinesisk: 笑道論; pinyin: Xiàodào lùn; Wade–Giles: Hsiao-tao lun, «Le av daoistene») av den frafalne daoistiske matematiker Zhen Luan (tradisjonell kinesisk: 甄鸞) i året 570 under keiser Wus regjeringstid (reg. 560–78) i det nordlige Zhou-dynasti (556–581) er en polemikk om hvor latterlig den daoististiske religion er. Den foregir å gjengi debatter mellom tilhengerne av buddhismen og daoismen på 500-tallet. Buddhistene kommer seirende fra det; her avdekkes absurditeter og selvmotsigelser innen daoistisk lære, kinesisk mytologi, ritualer og religiøse skikker.
Verket inngår i den kinesiske buddhistiske kanon i Guang hongming ji 廣弘明集 (T. 2103).
Godkjent original

Godkjent original er et musikkalbum med Mikkel Magnus, utgitt i 1984. Dette er hans hittil siste plate.
VM i padling 2011

Menn

Ikke-olympiske øvelser

Kvinner

Ikke-olympiske øvelser
Ande- og hønsefugler

Evolusjon

I kritt-tiden for omkring 77,1 (± 2,5) millioner år siden delte Galloanserae i to linjer. Den ene førte til dannelsen av Galliformes (hønsefugler), den andre ledet til Anseriformes (andefugler).

Betydning

Gruppen med ande- og hønsefugler okkuperer nesten alle biogeografiske regioner i hele verden. Den inkluderer dessuten nesten alle de økonomisk viktigste fuglene verden, hver med lange historiske linjer som domestiserte arter, og derfor ideelle modeller for forskning av økologisk og evolusjonær karakter. Men, på tross av relativt stor systematisk interesse, og på grunn av den store sosialøkonomiske og biologiske betydningen, slektsforholdene på artsnivået i denne kladen har forblitt kontroversielle.
Hålandstunet

Hålandstunet er en del av Ryfylkemuseet. Håland er storgarden i Erfjord. Ryfylkemuseet eier hovedbygningen, «Målastova» og «Homannsbua». Hovedbygningen er restaurerert og innredet som den var på 1800-tallet. «Målastova» var gjestehuset på gården. Bygget har en sjelden romdekorasjon fra ca. 1740.
Ernst Nolte

Bakgrunn

Ernst Nolte ble født i Witten i Westfalen i Tyskland, inn i en romersk-katolsk familie. Noltes foreldre var Heinrich Nolte, en skolerektor, og Anna Nolte (pikenavn Bruns). Ifølge Nolte i et intervju den 28. mars 2003 i den franske avisen Eurozine var hans første møte med kommunismen hos et legekontor da han som syvåring i 1930 leste en tysk oversettelse av en sovjetisk barnebok som angrep den katolske kirke, noe som provoserte ham.

Akademisk virke

I 1941 ble Nolte fritatt fra militærtjeneste på grunn av en deformert hånd, og han studerte filosofi, filologi og gresk ved universitenene i Münster, Berlin, og Freiburg.
Ved Freiburg var Nolte en student av Martin Heidegger, som han anerkjente som en stor innflytelse. Fra 1944 og utover var Nolte en nær venn av familien Heidegger, og i 1945 da professoren fryktet å bli arrestert av franskmennene, gav Nolte ham mat og klær til en forsøkt rømning. Eugen Fink var en annen professor som influerte Nolte. Etter 1945 da Nolte mottok sin BA i filosofi ved Freiburg, arbeidet han som en lærer ved et gymnasium (videregående). I 1952 mottok han en doktorgrad i filosofi ved Freiburg for sin tese Selbstentfremdung und Dialektik im deutschen Idealismus und bei Marx («Selvfremmedgjøring og dialektikk i tysk idealisme og Marx»).
Nolte begynte deretter studier i samtidshistorie (Zeitgeschichte). Han gav ut sitt habilitasjonsskrift tildelt ved Universitetet i Köln, Der Faschismus in seiner Epoche, på bokform i 1963, en bok som gjorde ham internasjonalt kjent.
I 1963 publiserte Nolte sin anerkjente bok Der Faschismus in seiner Epoche, som gjorde ham internasjonalt kjent. Boken ble akseptert som habilitasjonskrift i 1964, og året etter ble Nolte utnevnt til professor i nyere historie ved Universität Marburg. Fra 1973 til sin emeritering i 1991 var han professor i nyere historie ved Freie Universität Berlin.
Mellom 1965 og 1973 arbeidet Nolte som professor i nyere historie ved Universitet i Marburg, og fra 1973 til 1991 for det samme fag ved Freie Universität Berlin.
I 2000 mottok han Konrad-Adenauer-prisen.

Ekteskap og familie

Nolte giftet seg med Annedore Mortier og sammen fikk de en sønn, folkerettsjuristen Georg Nolte, som nå er professor i internasjonal jus ved Humboldt-Universität zu Berlin.
Eudicella trilineata

Utseende

En nokså stor (30-40 millimeter) og bred, halvmatt gullbasse. Hode og forkropp er litt matt bronseaktig, dekkvingene matt brungule med en svart skråstripe og en svart stripe langs scutellum og søm. Noen ganger er skråstripen redusert til fire flekker. Beina og hodets fremre del er rødlige. Hannen har et langt, Y-formet horn i pannen med en pigg på hver side av dette.

Levevis

Hannene bruker "hornene" sine til å kjempe om hunnene. Hver hann prøver å vippe motstanderen over på ryggen ved å presse hornet under ham.
Som hos de fleste andre Cetoniinae utvikler larvene seg i morken, død ved, og de voksne billene besøker gjerne blomster. Arten er knyttet til skog.

Utbredelse

Arten er utbredt i Tanzania.
Ian Harding

Tidlige liv

Ian Harding ble født i Heidelberg i den vesttyske delstaten Baden-Württemberg til en amerikansk militærfamilie. Han har en eldre søster, Sarah. Hans familie flyttet noen få år senere til Virginia, hvor han ble med i en dramaklubb på sin high school, Georgetown Preparatory School i Nord-Bethesda i Maryland. Han ble valg av sitt årstrinn til å holde klassens uteksamineringstale. Han tok deretter skuespill/musikkteater ved Carnegie Mellon University.

Karriere

Ian Harding deltok på auditionen for rollen som Ezra Fitz i ABC Family fjernsynsdramaserien Pretty Little Liars, hvor han innehar en av hovedrollene sammen med Lucy Hale, Troian Bellisario, Shay Mitchell, Ashley Benson og Sasha Pieterse. I Pretty Little Liars kjemper fire jenter hardt mot en usynlig fiende etter sin venns mystisk mord. Harding, som spiller Ezra Fitz, spiller Arias sjelevenn og engelsklærer.
Harding har vunnet fire Teen Choice Awards for sin fremføring av rollen som Ezra Fitz.
Sommertrekanten

Sommertrekanten, også kalt sommertriangelet, er en astronomisk asterisme som involverer en imaginær trekant tegnet på den nordlige halvkules himmelkule, der Altair, Deneb og Vega utgjør de definerende hjørnene, nemlig de klareste stjernene i henholdsvis Ørnen, Svanen og Lyren.

Historie

Betegnelsen ble popularisert av den amerikanske forfatteren H.A. Rey og den britiske astronomen Sir Patrick Moore i 1950-årene. Navnet kan finnes i stjernebildebøker fra så langt tilbake som 1913. Den østerrikske astronomen Oswald Thomas beskrev disse stjernene som Grosses Dreieck (Den store trekanten) i de sene 1920-årene og Sommerliches Dreieck (Den sommerllge trekanten) i 1934.
I tiden omtrent fra midtre til sene 1900-tall, før INS, GPS og annet elektronisk/mekanisk utstyr fant plass i militære fly og helikoptre, refererte navigatører i United States Air Force til denne asterismen som "Navigator's Triangle" (navigatørens trekant).

Synlighet

Nær midnatt ligger Sommertrekanten praktisk talt rett over hodet ved midlere nordlige breddegrader i løpet av sommermånedene, men kan også ses om morgenen i øst i løpet av våren. Om høsten er Sommertrekanten synlig om kvelden i vest godt uti november. Fra sørlige halvkule vises den opp ned og lavt på himmelen i løpet av vintermånedene.
Sarita Skagnes

Oppvekst

Sarita ble født og hadde sin barndom i India. Da hun ble født ble hun datter nummer 3 i familien, og det var en skam. Pikebarn hadde ingen særlig verdi i India. Det førte til at hun ble byttet bort med en fetter. Han ble tatt opp som en sønn i familien, mens Sarita ble slave hos en tante.
 Allerede 4 år gammel ble hun voldtatt av en fetter. Hun hadde en grusom barndom, da tanten solgte henne for piller da tanten var pillemisbruker. 12 år gammel ble hun gitt bort til besteforeldrene for å stelle de gamle, og fikk det bedre. Hennes foreldre og søsken flyttet til Norge og da hun var 15 år kom faren tilbake til India og voldtok henne. Etter dette ba bestemoren faren hennes om å ta henne med til Norge.
Da hun kom til Norge gjorde hun opprør til tross for at faren truet med nye voldtekter. Senere giftet hun seg med en norsk mann og skiftet identitet.
Victor Brandt

Biografi

I ung alder ble han hovedsakelig inspirert av piano- og jazzmusikk. Da han var 11 år «oppdaget» han rockemusikk og lærte seg å spille gitar og bass. Han sto på scenen for første gang som 12 åring.
Nå jobber han som musikkinstruktør i hjembyen Gävle i Sverige, i tillegg til jobben som bassist, låtskriver og komponist.
Hua Sui

Hua Sui (kinesisk: 华燧; pinyin: Huá Suì, født 1439 i Wuxi i provinsen Jiangsu i Kina, død 1513) var en kinesisk høylærd og boktrykker i Wuxi under Ming-dynastiet (1368–1644). Han kom til en velstående og viden kjent slekt i området. Hua Sui er best kjent for å ha introdusert trykking ved hjelp av flyttbare gjenbrukstyper med skrifttegn av metall. Tidligere benyttet man tre (oppfunnet av Wang Zhen ca. 1300, eller keramikk, som ved slitasje gav utydelige trykk. Selve boktrykkerkunsten, uten bevegelige typer da, ble oppfunnet av Bi Sheng i 1040-årene.
Kina var egentlig ikke først ute med dette på verdensbasis - i Korea begynte man med metalltyper på 1200-tallet. Men intet tyder på at Hua Suis metode var inspirert av koreansk boktrykkerkunst.
ISM-koden

ISM-koden eller ISM-normen (engelsk: International Safety Management Code) er et regelverk vedtatt gjennom Den internasjonale sjøfartsorganisasjonen (IMO) som legger ned overordnede regler for sikker drift av skip. Alle fartøy over en viss størrelse må følge ISM-koden ved å ha et gyldig sikkerhetsstyringssertifikat. For norske skip gjelder det lasteskip over 500 bruttotonn i utenriksfart og for passasjerskip som frakter over 12 passasjerer utenriks og 100 passasjerer innenriks.

Bakgrunn

En serie alvorlige ulykker innen skipsfarten på slutten av 1980-årene viste seg å være forårsaket av menneskelige feil. I forbindelse med granskingen etter forliset av «Herald of Free Enterprise» ble det tatt opp av Lord Justice Sheen, og han betegnet det som «the disease of sloppiness» (epidemisk sløvhet). Etter et møte i IMO i oktober 1989 og etter påfølgende arbeid vedtok IMO i 1993 ISM-koden, eller International Management Code for the Safe Operation of Ships and for Pollution Prevention, som er dens fulle engelske navn. I 1998 ble ISM-koden obligatorisk.
Parakamosia

Utseende

Middelsstore, slanke, mørke praktbiller. Hodet er smalere enn pronotum, med ganske store fasettøyne. Pronotum er avrundet forakntet. Dekkvingene er lange og smale.

Levevis

Som det norske navnet skulle tilsi utvikler disse billene seg gjerne i død ved av små dimensjoner - greiner og kvister. I motsetning til mange av de større praktbillene er utviklingstiden ikke svært lang.

Utbredelse

Slekten er utbredt i Afrika.
Graciliini

Utseende

Ganske små (gjerne 4-5 millimeter), spinkle, brunlige trebukker.
De fleste er lyst brunlige på farge. Antennene er vanligvis lengre enn kroppen, pronotum mer eller mindre tønneformet og lengre enn bredt. Dekkvingene er parallellsidige. Kroppen er kledt med fine, korte hår.

Utbredelse

Gruppen er representert i alle verdensdeler bortsett fra Australia, men har svært få representanter i Asia og på det afrikanske fastlandet (noen arter på Madagaskar).
Banjara

Opprinnelse og alder

Rasen har navn etter et stammefolk med samme beskrivelse, banjarene. Noen mener at denne mynden og Vaghari er varieteter av samme hund, men det vet man ikke særlig mye om. Sistnevnte er uansett mye mindre, så i såfall må de være snakk om varieteter med svært ulik utvikling over mange år.

Utseende, anatomi og fysikk

Banjara sies å ligne mye på saluki, noe som nok må tilskrives den fjærhårende pelsen på ørene, nederst på beina og på halen. Pelsen er kort og skal være sort, nærmest blåsort, med islag av grå eller brune striper. Den er kraftig bygget og har et mer kvadratisk snuteparti enn saluki. Rasen skal dessuten ha et meget særpreget bjeff, som ligner mer på et drønn.
Banjara blir normalt mellom 64-74 cm i mankehøyde og veier ca. 23-30 kg, avhengig av om det er ei tispe eller en hannhund.

Bruksområde

Denne hunden er en utpreget jakthund som først og fremst benyttes til hetsjakt på småvilt og mindre hjortedyr, men den skal også være en meget god vakthund. Som familiehund vet man lite om dens egenskaper, men ut i fra de beskrivelser som finnes kan man anta at den ikke passer for andre enn spesielt interesserte.

Lynne og væremåte

Rasen er svært aktiv og en dyktig vakthund sies det. Lojal og tillitsfull mot familie og de den kjenner godt, men skeptisk og vaktsom overfor fremmede.
Friidrett under Middelhavslekene 1997

Friidrett under Middelhavslekene 1997. Friidrett var en av flere sporter under de trettende middelhavslekene som ble arrangert i Bari i Italia i perioden 13. til 25. juni 1997. Det var trettende gangen som friidrett var med på programmet under middelhavslekene. Det var førtitre øvelser, tjuetre for menn og tjue for kvinner. Italia ble beste nasjon med tolv gullmedaljer foran Frankrike med ti.